Mení a dopĺňa všeobecne záväzné nariadenie č. 3/1991 v znení VZN č. 7/1995.

Všeobecne záväzné nariadenie
hlavného mesta Slovenskej republiky Bratislavy
č. 7/1996
z 27. júna 1996,
ktorým sa mení a dopĺňa všeobecne záväzné nariadenie č. 3/1991 hlavného mesta Slovenskej republiky Bratislavy v znení všeobecne záväzného nariadenia č. 7/1995, ktorým sa mení a dopĺňa všeobecne záväzné nariadenie č. 3/1991 hlavného mesta Slovenskej republiky Bratislavy o Mestskej polícii hlavného mesta Slovenskej republiky Bratislavy
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave sa uznieslo na tomto všeobecne záväznom nariadení:

Čl. I
Všeobecne záväzné nariadenie č. 3/1991 hlavného mesta Slovenskej republiky Bratislavy o Mestskej polícii hlavného mesta Slovenskej republiky Bratislavy v znení všeobecne záväzného nariadenia č. 7/1995, ktorým sa mení a dopĺňa všeobecne záväzné nariadenie č. 3/1991 hlavného mesta Slovenskej republiky Bratislavy o Mestskej polícii hlavného mesta Slovenskej republiky Bratislavy sa mení a dopĺňa takto:
V § 10 ods. 1 písm. g) znie:
„g)	použiť technický prostriedok na zabránenie odjazdu dopravného prostriedku ak dopravný prostriedok stojí na mieste, kde je to zakázané nariadením hlavného mesta alebo nariadením mestskej časti8a) a vodič sa v blízkosti nezdržuje,“.
	Poznámka pod čiarou k odkazu 8a) znie:
„8a)	Napríklad všeobecne záväzné nariadenie č. 4/1992 hlavného mesta Slovenskej republiky Bratislavy o státí, odťahovaní vozidiel a odstraňovaní opustených vozidiel na území hlavného mesta Slovenskej republiky Bratislavy, všeobecne záväzné nariadenie č. 8/1993 hlavného mesta Slovenskej republiky Bratislavy o starostlivosti o verejnú zeleň na území hlavného mesta Slovenskej republiky Bratislavy, všeobecne záväzné nariadenie č. 2/1991 mestskej časti Bratislava-Čunovo o dodržiavaní čistoty a poriadku na území mestskej časti Bratislava-Čunovo, všeobecne záväzné nariadenie č. 5/1992 mestskej časti Bratislava-Devín o parkovaní a státí vozidiel v katastrálnom území Devín, všeobecne záväzné nariadenie č. 3/1991 mestskej časti Bratislava-Devínska Nová Ves o ochrane prírody v priľahlom území rieky Moravy, všeobecne záväzné nariadenie č. 4/1991 mestskej časti Bratislava- Devínska Nová Ves o tvorbe, údržbe a ochrane zelene na území mestskej časti Bratislava-Devínska Nová Ves, všeobecne záväzné nariadenie č. 2/1993 mestskej časti Bratislava-Dúbravka o státí, odťahovaní vozidiel a odstraňovaní opustených vozidiel na území hlavného mesta Slovenskej republiky Bratislavy a mestskej časti Bratislava-Dúbravka, všeobecne záväzné nariadenie č. 29/1995 mestskej časti Bratislava-Karlova Ves o tvorbe a ochrane verejnej zelene, všeobecne záväzné nariadenie č. 1/1994 mestskej časti Bratislava-Lamač o státí, odťahovaní a odstraňovaní opustených vozidiel na území mestskej časti Bratislava-Lamač, všeobecne záväzné nariadenie č. 3/1991 mestskej časti Bratislava-Nové Mesto o dodržiavaní čistoty a poriadku v mestskej časti Bratislava- Nové Mesto, všeobecne záväzné nariadenie č. 3/1992 mestskej časti Bratislava-Petržalka o tvorbe, údržbe a ochrane zelene na území mestskej časti Bratislava-Petržalka, všeobecne záväzné nariadenie č. 1/1993, mestskej časti Bratislava-Podunajské Biskupice o státí, odťahovaní vozidiel a odstraňovaní opustených vozidiel na území mestskej časti Bratislava-Podunajské Biskupice, všeobecne záväzné nariadenie č. 3/1991 mestskej časti Bratislava-Rača o dodržiavaní čistoty a po-riadku na území mestskej časti Bratislava-Rača, všeobecne záväzné nariadenie č. 2/1991 mestskej časti Bratislava-Rusovce o dodržiavaní čistoty a poriadku na území mestskej časti Bratislava-Rusovce, všeobecne záväzné nariadenie č. 13/1993 mestskej časti Bratislava-Ružinov o státí, odťahovaní vozidiel a odstraňovaní opustených vozidiel, všeobecne záväzné nariadenie č. 2/1995 mestskej časti Bratislava-Vrakuňa o státí, odťahovaní vozidiel a odstraňovaní opustených vozidiel, všeobecne záväzné nariadenie č. 2/1994 mestskej časti Bratislava-Záhorská Bystrica o starostlivosti o verejnú zeleň na území mestskej časti Bratislava-Záhorská Bystrica.“.
Doterajšie písmeno g) sa označuje ako písmeno h).

Čl. II
Toto všeobecne záväzné nariadenie nadobúda účinnosť 1. augusta 1996.

Peter Kresánek v. r.
primátor